
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1313 

23 Μαίου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός ωραρίου εισόδου κοινού στα Κέντρα 
Προώθησης της Απασχόλησης του Οργανισμού 

Απασχόλησης Εργατικού Δυναμικού. 1 

Καθιέρωση διαφορετικού ωραρίου καθώς και εξαί¬ 
ρεσης της εφαρμογής της πενθήμερης εργασίας 

του Δημοτικού Κοιμητηρίου Δήμου Βύρωνα. 2 

Ορισμός Ληξιάρχου στο Δήμο Μεταμορφώσεως. 3 

Τροποποίηση και συμπλήρωση των Τοπικών Επιτροπών 
Ελέγχου Εκλογικών Παραβάσεων στις έδρες των Νο¬ 
μών της Αποκεντρωμένης Διοίκησης Αιγαίου. 4 


Έλεγχος νομιμότητας της αριθμ. 75/2014 απόφασης 
του Δημοτικού Συμβουλίου του Δήμου Λέσβου 
αναφορικά με την καθιέρωση 24ωρης λειτουργί¬ 
ας και λειτουργίας τις Κυριακές και εξαιρέσιμες 
ημέρες του ΞΕΝΩΝΑ ΘΥΜΑΤΩΝ ΒΙΑΣ ΠΛΗΡΟΥΣ & 
ΜΙΚΡΗΣ ΔΙΑΡΚΕΙΑΣ ΔΙΑΜΟΝΗΣ ΣΤΟ ΔΗΜΟ ΛΕΣ¬ 
ΒΟΥ (ΑΔΑ: ΒΙΞ7ΩΛΦ-74Ν), λόγω της ανάγκης φύ¬ 
λαξης αυτού. 5 

Λύση - εκκαθάριση Δημοτικής Κοινωφελούς Επιχεί¬ 
ρησης Σκύδρας (ΔΗ.Κ.Ε.Σ.), ανάληψη δραστηριοτή¬ 
των από τον Δήμο Σκύδρας και το ΝΠΔΔ με την 
επωνυμία «ΕΦΑΚΠΠ» και Ορισμός εκκαθαριστών. 6 
Τροποποίηση της συστατικής πράξης της «Δημοτικής 
Επιχείρησης Ύδρευσης Αποχέτευσης Κορίνθου». 7 
Επέκταση της υπάρχουσας Άδειας ίδρυσης Κέντρου 
Αποθεραπείας - Αποκατάστασης Ημερήσιας και 
κλειστής Νοσηλείας, με την επωνυμία «ΑΠΟΚΑ¬ 


ΤΑΣΤΑΣΗ Α.Ε.». 8 

ΑΠΟΦΑΣΕΙ Σ 

Αριθμ. 7376/178 (1) 


Καθορισμός ωραρίου εισόδου κοινού στα Κέντρα Προ¬ 
ώθησης της Απασχόλησης του Οργανισμού Απασχό¬ 
λησης Εργατικού Δυναμικού. 

Ο ΥΠΟΥΡΓΟΣ 

ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν. 2956/2001 «Αναδιάρθρωση ΟΑΕΔ 
και άλλες διατάξεις» (ΦΕΚ 258 τ.Α'), όπως ισχύει. 


2. Τις διατάξεις του άρθρου 1, παρ.5 και 6, της Π.Ν.Π. 
του Προέδρου της Δημοκρατίας «Περί καθιερώσεως 
πενθημέρου εβδομάδας εργασίας των δημοσίων εν 
γένει υπηρεσιών και ρυθμίσεις συναφών θεμάτων» που 
κυρώθηκε με το άρθρο πρώτο του Ν. 1157/1981 (Α' 126), 
όπως έχει τροποποιηθεί και ισχύει. 

3. Τις διατάξεις του άρθρου 41 του Ν.3979/2011 (ΦΕΚ 
Α'138) «Για την ηλεκτρονική διακυβέρνηση και λοιπές 
διατάξεις». 

4. Την αριθμ. ΔΙΑΔΠ/Γ2γ/οικ/1692/27-6-2006 (ΦΕΚ Β' 
769) απόφαση «Καθιέρωση ωρών προσέλευσης και 
αποχώρησης των υπαλλήλων των δημοσίων υπηρεσι¬ 
ών και των Ν.Π.Δ.Δ.» όπως τροποποιήθηκε με την αριθμ. 
ΔIΑΔΠ/ΥΒ1/14757/25-7-2011 (ΦΕΚ Β' 1659) απόφαση του 
Υπουργού Διοικητικής Μεταρρύθμισης και Ηλεκτρονικής 
Διακυβέρνησης. 

5. Την αριθμ. ΔΙΑΔΠ/Φ.Β.10/5949/4-4-2012 (ΦΕΚ Β' 1211) 
απόφαση του Υπουργού Διοικητικής Μεταρρύθμισης 
και Ηλεκτρονικής Διακυβέρνησης «Μεταβίβαση στον 
Υπουργό Εργασίας και Κοινωνικής Ασφάλισης της αρ¬ 
μοδιότητας καθορισμού του ωραρίου εργασίας των 
διοικητικών υπαλλήλων του Οργανισμού Απασχόλησης 
Εργατικού Δυναμικού (Ο.Α.Ε.Δ.)» 

6. Την εύρυθμη λειτουργία των Κέντρων Προώθησης 
της Απασχόλησης (Κ.Π.Α.) του Οργανισμού Απασχό¬ 
λησης Εργατικού Δυναμικού στα οποία αυξάνονται οι 
ηλεκτρονικές συναλλαγές με τους πολίτες και απαι¬ 
τείται επιπλέον χρόνος εκ μέρους των υπαλλήλων για 
την τακτοποίηση- αξιολόγηση και διευθέτηση των ηλε¬ 
κτρονικών δεδομένων. 

7. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού και του προϋπολογισμού του 
Ο.Α.Ε.Δ., αποφασίζουμε: 

Ορίζεται το ωράριο υποδοχής κοινού στα Κέντρα 
Προώθησης της Απασχόλησης του Οργανισμού Απα¬ 
σχόλησης Εργατικού Δυναμικού από 8:00 π.μ. έως 13:30 
μ.μ. (Δευτέρα έως Παρασκευή). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Μάίου 2014 

Ο ΥΠΟΥΡΓΟΣ 

ΙΩΑΝΝΗΣ ΒΡΟΥΤΣΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. 13214/10945 (2) 

Καθιέρωση διαφορετικού ωραρίου καθώς και εξαίρε¬ 
σης της εφαρμογής της πενθήμερης εργασίας του 
Δημοτικού Κοιμητηρίου Δήμου Βύρωνα. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

1. Τις διατάξεις του Π.Δ. 135/2010 «Οργανισμός της 
Αποκεντρωμένης Διοίκησης Αττικής» (ΦΕΚ 228/Α7 
27-12-2010). 

2. Τις διατάξεις του άρθρου 280 του Ν. 3852/2010 «Νέα 
αρχιτεκτονική της Αυτοδιοίκησης και της Αποκεντρω¬ 
μένης Διοίκησης» (ΦΕΚ 87/Α707-06-2010). 

3. Τις διατάξεις του άρθρου 36 του Ν.3584/2007 «Κύρω¬ 
ση του Κώδικα Κατάστασης Δημοτικών και Κοινοτικών 
Υπαλλήλων» (ΦΕΚ 143/Α728-06-2007). 

4. Την υπ' αριθ. 11/2014 απόφαση του Δημοτικού Συμ¬ 
βουλίου Βύρωνα περί καθιέρωσης διαφορετικού ωραρί¬ 
ου λειτουργίας, όλες τις ημέρες του μήνα και Κυριακές 
και εξαιρέσιμες του Δημοτικού Κοιμητηρίου Βύρωνα, 
αποφασίζουμε: 

Καθιερώνουμε τη λειτουργία του Δημοτικού Κοιμητη¬ 
ρίου Βύρωνα σε 12ωρη βάση για τον οστεοφύλακα και 
τον επιστάτη και σε 24ωρη βάση για τους φύλακες, όλες 
τις ημέρες του μήνα και Κυριακές και αργίες, ώστε να 
φυλάσσεται η πύλη του Κοιμητηρίου και να λειτουργούν 
το οστεοφυλάκιο, ο νεκροθάλαμος και τα ψυγεία του 
Κοιμητηρίου. 

Από τις διατάξεις της απόφασης αυτής προκαλεί- 
ται δαπάνη ύψους 4.667,00 € περίπου σε βάρος του 
προϋπολογισμού του Δήμου Βύρωνα για το οικονομικό 
έτος 2014 που θα βαρύνει τους ΚΑ: 45.6012 και 45.6022. 
Δαπάνη ποσού 7.000,00 € προκαλείται για τα επόμενα 
έτη σε βάρος των ίδιων κωδικών του προϋπολογισμού 
του Δήμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Απριλίου 2014 

Ο Γενικός Γραμματέας Αποκεντρωμένης Διοίκησης 

ΕΜΜΑΝΟΥΗΛ ΑΓΓΕΛΑΚΑΣ 

-♦- 

Αριθμ. 24577/19493 (3) 

Ορισμός Ληξιάρχου στο Δήμο Μεταμορφώσεως. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 

Έχοντας υπόψη 

1. Τις διατάξεις της παρ. 2 του άρθρου 2 του Ν. 344/1976 
(ΦΕΚ 143/Α71976) περί ληξιαρχικών πράξεων, όπως αντι- 
καταστάθηκαν με τις διατάξεις της παρ. 15 του άρθ. 9 
του Ν. 2307/1995. 

2. Τις διατάξεις των άρθ.1,2, 6 και 280 του Ν. 3852/2010 
(ΦΕΚ 87/Α72010) Νέα Αρχιτεκτονική της Αυτ/σης και της 
Αποκ/νης Διοίκησης-Πρόγραμμα Καλλικράτης. 

3. Το ΦΕΚ 526/2014 τεύχος Γ στο οποίο δημοσιεύθηκε 
η μετάταξη του υπαλλήλου Κωνσταντίνου Μάνθου του 
Χρήστου στο Δήμο Αρταίων. 

4. Τα αρ. πρωτ. 11608/30-04-2014 έγγραφο του Δήμου 
Μεταμορφώσεως περί ανάθεσης καθηκόντων ληξιάρ¬ 
χου. 


5. Την αριθ. 3943/1690 (ΦΕΚ/Β7597/2011) απόφαση 
Γενικού Γραμματέα Αποκεντρωμένης Διοίκησης Αττι¬ 
κής περί «Μεταβίβασης αρμοδιότητας υπογραφής «ΜΕ 
ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ», αποφασίζουμε: 

Α) Απαλλάσσουμε τον ΚΩΝΣΤΑΝΤΙΝΟ ΜΑΝΘΟ του 
Χρήστου, από τα καθήκοντα Ληξιάρχου, λόγω μετά¬ 
ταξης. 

Β) Ορίζουμε ληξίαρχο για τα ληξιαρχικά γεγονότα που 
συμβαίνουν στο Δήμο Μεταμορφώσεως την υπάλληλο 
του Δήμου, ΚΟΥΣΚΟΥΣΗ ΜΑΡΙΑ του Λουκιανού, κλάδου 
ΔΕ Διοικητικού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Μαΐου 2014 

Με εντολή Γ ενικού Γ ραμματέα 
Αποκεντρωμένης Διοίκησης 
Η Διευθύντρια Διοίκησης 
ΜΑΡΙΑ ΚΑΛΥΒΑ 

-♦- 

Αριθμ. οικ. 30331 (4) 

Τροποποίηση και συμπλήρωση των Τοπικών Επιτρο¬ 
πών Ελέγχου Εκλογικών Παραβάσεων στις έδρες 
των Νομών της Αποκεντρωμένης Διοίκησης Αιγαίου. 

Η ΓΕΝΙΚΗ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΙΓΑΙΟΥ 

Έχοντας υπόψη: 

1. Τις διατάξεις των άρθρων 21 και 28 του Ν. 3023/2002 
(ΦΕΚ 146/τ.Α725-06-2002) «Χρηματοδότηση των Πολι¬ 
τικών Κομμάτων από το κράτος. Έσοδα και δαπάνες, 
προβολή, δημοσιότητα και έλεγχος των οικονομικών 
των πολιτικών κομμάτων και των υποψηφίων βουλευ¬ 
τών» όπως τροποποιήθηκαν και ισχύουν. 

2. Τις διατάξεις του Ν.3852/2010 (ΦΕΚ 87/τ.Α707-06-2010) 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης - Πρόγραμμα Καλλικράτης». 

3. Το Π.Δ. 143/2010 (ΦΕΚ 236/τ.Α727-12-2010) «Οργανι¬ 
σμός της Αποκεντρωμένης Διοίκησης Αιγαίου». 

4. Το Π.Δ. 58/2014 (ΦΕΚ 101/τ.Α722-04-2014) «Ορισμός 
ημέρας διεξαγωγής και διάρκειας της ψηφοφορίας για 
την εκλογή των μελών του Ευρωπαϊκού Κοινοβουλίου». 

5. Το υπ’ αριθμ. Πρωτ. 15684/17-04-2014 έγγραφο του 
Υπουργείου Εσωτερικών σχετικά με τη «Συγκρότηση και 
συμπλήρωση Τοπικών Επιτροπών Ελέγχου Εκλογικών 
Παραβάσεων στις έδρες των Νομών». 

6. Την υπ’ αριθμ. 66/2014 απόφαση του Δικαστηρίου 
του Αρείου Πάγου αναφορικά με την ανακήρυξη προ- 
ταθέντων συνδυασμών που θα λάβουν μέρος κατά την 
εκλογική διαδικασία ανάδειξης μελών του Ευρωπαϊκού 
Κοινοβουλίου. 

7. Τα υπ’ αριθμ. Πρωτ. οικ. 24389/22.04.2014 και οικ. 
29370/12.05.2014 έγγραφά μας προς τα Πολιτικά Κόμ¬ 
ματα, τους Συνδυασμούς (Κομμάτων και Συνασπισμών 
Συνεργαζόμενων Κομμάτων), αναφορικά με τον ορισμό 
εκπροσώπων τους για τη συγκρότηση και την συμπλή¬ 
ρωση αντίστοιχα των Τοπικών Επιτροπών Ελέγχου 
Εκλογικών Παραβάσεων στις έδρες των Νομών της 
Αποκεντρωμένης Διοίκησης Αιγαίου. 

8. Τις υποδείξεις των εκπροσώπων των ανωτέρω Κομ¬ 
μάτων και Συνδυασμών όπως αναλυτικά έχουν περιέλθει 
συμπληρωματικά έως σήμερα στην Υπηρεσία μας. 

9. Το από 24.04.2014 (Ορθή Επανάληψη 06.05.2014) 
έγγραφο της ΝΟΔΕ Δωδεκανήσου της Νέας Δημοκρα¬ 
τίας, αναφορικά με τον ορισμό νέων εκπροσώπων για 
συμμετοχή στην Τοπική Επιτροπή Ελέγχου Εκλογικών 
Παραβάσεων του Ν. Δωδεκανήσου με έδρα τη Ρόδο. 

10. Την υπ’ αριθμ. Πρωτ. οικ.25324/25.04.2014 απόφαση 
της Γενικής Γραμματέως της Αποκεντρωμένης Διοίκη¬ 
σης Αιγαίου περί συγκρότησης των Τοπικών Επιτροπών 
Ελέγχου Εκλογικών Παραβάσεων στις έδρες των Νομών 
της Αποκεντρωμένης Διοίκησης Αιγαίου. 

11. Το γεγονός ότι δεν έχει παρέλθει μέχρι σήμερα η 
προθεσμία της παρ. 5 του άρθρου 28 του Ν. 3023/2002. 

12. Το γεγονός ότι δεν προκαλείται δαπάνη σε βάρος 
του κρατικού προϋπολογισμού, αποφασίζουμε: 

Α. Τροποποιούμε την υπ’ αριθμ. Πρωτ. οικ.25324/ 
25.04.2014 (ΦΕΚ 1257 Β/ 16-5-2014) απόφασή μας περί 
συγκρότησης μεταξύ άλλων της Τοπικής Επιτροπής 
Ελέγχου Εκλογικών Παραβάσεων του Ν. Δωδεκανήσου 
με έδρα τη Ρόδο, ως προς τους εκπροσώπους της Νέας 
Δημοκρατίας, ως ακολούθως: 

Α. ΝΟΜΟΣ ΔΩΔΕΚΑΝΗΣΟΥ 

1. Τσέλιος Κυριάκος του Γεωργίου, εκπρόσωπος της 
Νέας Δημοκρατίας αναπληρούμενος από την Κούρου 
Αικατερίνη του Ελευθερίου. 

Β. Συμπληρώνουμε την υπ’ αριθμ. Πρωτ. οικ.25324/ 
25.04.2014 απόφασή μας, ως προς τη συγκρότηση των 
Τοπικών Επιτροπών Ελέγχου Εκλογικών Παραβάσεων 
στις έδρες των Νομών της χωρικής αρμοδιότητας της 
Αποκεντρωμένης Διοίκησης Αιγαίου, ως ακολούθως: 

Α. ΝΟΜΟΣ ΔΩΔΕΚΑΝΗΣΟΥ 

1. Λαός Μιχάλης, εκπρόσωπος του Λαϊκού Ορθόδοξου 
Συναγερμού (ΛΑ.Ο.Σ.). 

Β. ΝΟΜΟΣ ΚΥΚΛΑΔΩΝ 

1. Μπαρμπούνης Ευστάθιος, εκπρόσωπος του Λαϊκού 
Ορθόδοξου Συναγερμού (ΛΑ.Ο.Σ.), αναπληρούμενος από 
τον Σταθόπουλο Αθανάσιο. 

Γ. ΝΟΜΟΣ ΛΕΣΒΟΥ 

1. Πέτρου Ευστράτιος, εκπρόσωπος του Συνασπισμού 
Ριζοσπαστικής Αριστερός (ΣΥΡΙΖΑ), αναπληρούμενος 
από τον Αντωνιάδη Γιώργο. 

2. Κίτζος Παναγιώτης, εκπρόσωπος του Λαϊκού Ορθό¬ 
δοξου Συναγερμού (ΛΑ.Ο.Σ.), αναπληρούμενος από τον 
Αντωνόπουλο Χρήστο. 

Δ. ΝΟΜΟΣ ΣΑΜΟΥ 

1. Ξανθός Αλέξανδρος, εκπρόσωπος του Συνασπισμού 
Ριζοσπαστικής Αριστερός (ΣΥΡΙΖΑ). 

2. Αλογά Βασιλική, εκπρόσωπος του Λαϊκού Ορθό¬ 
δοξου Συναγερμού (ΛΑ.Ο.Σ.), αναπληρούμενη από τον 
Κούτζα Ανδρέα. 

Ε. ΝΟΜΟΣ ΧΙΟΥ 

1. Μιχαλοπούλου Βασιλική, εκπρόσωπος του Συνασπι¬ 
σμού Ριζοσπαστικής Αριστερός (ΣΥΡΙΖΑ), αναπληρού¬ 
μενη από τον Τίμπα Αριστοτέλη. 

2. Μπαλακίτσας Αντώνιος, εκπρόσωπος του Λαϊκού 
Ορθόδοξου Συναγερμού (ΛΑ.Ο.Σ.), αναπληρούμενος από 
τον Αθάνατο Ιωάννη. 

3. Παίδα Σέβη, εκπρόσωπος των Οικολόγων Πράσι- 
νων-Κόμμα Πειρατών Ελλάδας, αναπληρούμενη από την 
Μαρία Μπογή. 


Η απόφαση αυτή να δημοσιευθεί στην Εφημερίδα 
της Κυβερνήσεως. 

Πειραιάς, 14 Μαΐου 2014 

Η Γ ενική Γ ραμματέας Αποκεντρωμένης Διοίκησης κ.α.α 
Ο Γ ενικός Διευθυντής ΔΑΣ. ΑΓ.Υ. 

ΝΙΚΟΛΑΟΣ ΘΕΟΔΩΡΙΔΗΣ 

-♦- 

Αριθμ. 28709 (5) 

Έλεγχος νομιμότητας της αριθμ. 75/2014 απόφασης του 
Δημοτικού Συμβουλίου του Δήμου Λέσβου αναφορικά 
με την καθιέρωση 24ωρης λειτουργίας και λειτουρ¬ 
γίας τις Κυριακές και εξαιρέσιμες ημέρες του ΞΕΝΩ¬ 
ΝΑ ΘΥΜΑΤΩΝ ΒΙΑΣ ΠΛΗΡΟΥΣ & ΜΙΚΡΗΣ ΔΙΑΡΚΕΙΑΣ 
ΔΙΑΜΟΝΗΣ ΣΤΟ ΔΗΜΟ ΛΕΣΒΟΥ (ΑΔΑ: ΒΙΞ7ΩΛΦ-74Ν), 
λόγω της ανάγκης φύλαξης αυτού. 

Η ΓΕΝΙΚΗ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΙΓΑΙΟΥ 

Έχοντας υπόψη: 

1. Τις διατάξεις των άρθρων 214, 225, 226, 227, 238 και 
280 του Ν.3852/2010 (Καλλικράτης), όπως ισχύουν. 

2. Τις διατάξεις του άρθρου 24 του Π.Δ. 143/2010 (Ορ¬ 
γανισμός Αποκεντρωμένης Διοίκησης Αιγαίου). 

3. Την αριθμ. 26158/3764/28-3-2014 απόφαση της Γεν. 
Γραμμ. Αποκ. Διοίκ. Αιγαίου περί παροχής εξουσιοδό¬ 
τησης υπογραφής διοικητικών πράξεων και εγγράφων 
«με εντολή Γ ενικού Γ ραμματέα Αποκ. Διοίκ. Αιγαίου» στο 
Προϊστάμενο της Γεν. Δ/νσης Εσωτ. Λειτουργίας της 
ΑΔΑ και στους Προϊσταμένους των οργανικών μονάδων 
αυτής (ΦΕΚ 828/τ.Β'/3-4-2014). 

4. Τις διατάξεις του άρθρου 36 Ν.3584/2007, με τις 
τροποποιήσεις του. 

5. Τ ις διατάξεις του άρθρου 20 του Ν.4024/2011 όπως 
τροποποιήθηκε με τις διατάξεις της παρ. 1 του άρθρου 
45 του Ν.4071/2012. 

6. Τις διατάξεις του άρθρου 16 του Ν.3205/2003. 

7. Την αριθμ. 75/2014 απόφαση του Δημοτικού Συμβου¬ 
λίου Λέσβου με την οποία εγκρίνεται η 24ωρη λειτουρ¬ 
γία του ΞΕΝΩΝΑ ΘΥΜΑΤΩΝ ΒΙΑΣ ΠΛΗΡΟΥΣ & ΜΙΚΡΗΣ 
ΔΙΑΡΚΕΙΑΣ ΔΙΑΜΟΝΗΣ ΣΤΟ ΔΗΜΟ ΛΕΣΒΟΥ. 

8. Την με Α.Π. 18452/10-3-2014 βεβαίωση της Οικονομι¬ 
κής Υπηρεσίας του Δήμου, αποφασίζουμε: 

Καθιερώνουμε 24ωρη λειτουργία του ΞΕΝΩΝΑ ΘΥΜΑ¬ 
ΤΩΝ ΒΙΑΣ ΠΛΗΡΟΥΣ & ΜΙΚΡΗΣ ΔΙΑΡΚΕΙΑΣ ΔΙΑΜΟΝΗΣ 
ΣΤΟ ΔΗΜΟ ΛΕΣΒΟΥ, λόγω της ανάγκης φύλαξης αυτού 
για τους τέσσερις (4) φύλακες που έχουν προσληφθεί. 

Για το ανωτέρω προσωπικό, ο αριθμός των ωρών 
απογευματινής υπερωριακής εργασίας, η εργασία κατά 
τις Κυριακές και εξαιρέσιμες ημέρες καθώς και κατά 
τις νυχτερινές ώρες δεν μπορούν να υπερβούν κατά 
μήνα αυτές που αναφέρονται στην παρ. 12 του άρθρου 
18 του Ν.3731/2008 και στην παρ. 1 του άρθρου 20 του 
Ν.4024/2011 όπως τροποποιήθηκε και ισχύει. 

Από τις διατάξεις της απόφασης αυτής προκαλείται 
επιπλέον δαπάνη ύψους 200.000,00 € σε βάρος του 
προϋπολογισμού οικ. έτους 2014 του Δήμου Λέσβου που 
θα βαρύνει τον κωδικό Κ.Α. 30.7341.0002. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 8 Μαΐου 2014 

Με εντολή Γ ενικής Γ ραμματέως 
Αποκεντρωμένης Διοίκησης 
Ο Διευθυντής Διοικ. - Οικον. Βορ. Αιγαίου 

ΕΥΑΓΓΕΛΟΣ ΚΑΛΑΪΤΖΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. 2697 (6) 

Λύση - εκκαθάριση Δημοτικής Κοινωφελούς Επιχείρη¬ 
σης Σκύδρας (ΔΗ.Κ.Ε.Σ.), ανάληψη δραστηριοτήτων 
από τον Δήμο Σκύδρας και το ΝΠΔΔ με την επωνυ¬ 
μία «ΕΦΑΚΠΠ» και Ορισμός εκκαθαριστών. 

Ο ΓΕΝΙΚΟΣ ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις: 

α) των άρθρων 1 περ. 19Α, 225, 238, 280 περ. I και 283 
παρ. 1 και 4 του Ν. 3582/2010 «Νέα Αρχιτεκτονική της 
Αυτοδιοίκησης και της Αποκεντρωμένης Διοίκησης - 
Πρόγραμμα Καλλικράτης» (ΦΕΚ 87/Α'/7.6.2010), β) του 
άρθρου 103 παρ. Ια του Ν 3852/2010 «Νέα Αρχιτεκτονική 
της Αυτοδιοίκησης και της Αποκεντρωμένης Διοίκη¬ 
σης - Πρόγραμμα Καλλικράτης» (ΦΕΚ 87/Α'/7.6.2010), 
γ) των άρθρων 8 περίπτωση Α παράγραφος 4α και 24 
του Π.Δ. 142/2010 «Οργανισμός της Αποκεντρωμένης 
Διοίκησης Μακεδονίας Θράκης» (ΦΕΚ 245/Α/27.12.2010), 
δ) του άρθρου 262 του Ν. 3463/2006 (ΦΕΚ 114/Α7 
8-6-2006) «Κύρωση του Κώδικα Δήμων και Κοινοτήτων», 
όπως συμπληρώθηκε με το άρθρο 10 του Ν. 4071/12 (ΦΕΚ 
85/Α711.4.2012), το οποίο τροποποιήθηκε με το άρθρο 16 
του Ν. 4147/2013 (ΦΕΚ 98/Α726.4.2013), και ε) του άρθρου 
90 του «Κώδικα Νομοθεσίας για την Κυβέρνηση και 
τα Κυβερνητικά Όργανα», που κυρώθηκε με το άρθρο 
πρώτο του Π.Δ. 63/2005 (ΦΕΚ 98/Α72005). 

2. Την αριθ. 25027/1984 απόφαση του Υπουργού Εσω¬ 
τερικών, Δημόσιας Διοίκησης και Αποκέντρωσης (Φ.Ε.Κ. 
244/Β719.4.1984), περί καθορισμού αναγκαίων λεπτομε¬ 
ρειών για την εφαρμογή των διατάξεων των άρθρων 
205 έως 213 του Ν. 1065/1980. 

3. Την αριθ. 73/28.2.2011 απόφαση Δημοτικού Συμβου¬ 
λίου Σκύδρας με την οποία αποφασίστηκε η συγχώνευ¬ 
ση των Κοινωφελών Επιχειρήσεων των πρώην Δήμων 
που συνέστησαν τον Δήμο Σκύδρας σε μία Κοινωφελή 
Επιχείρηση και επικυρώθηκε με την αριθ. 2432/31.3.2011 
απόφασή μας. 

4. Την αριθ. 24/5.2.2014 απόφαση του Δημοτικού Συμ¬ 
βουλίου Σκύδρας με την οποία αποφασίστηκε η λύση 
- εκκαθάριση Δημοτικής Κοινωφελούς Επιχείρησης Σκύ¬ 
δρας (ΔΗ.Κ.Ε.Σ.), η ανάληψη δραστηριοτήτων από τον 
Δήμο Σκύδρας και το ΝΠΔΔ με την επωνυμία «ΕΦΑΚΠΠ», 
και ο ορισμός εκκαθαριστών. 

5. Την αριθ. οικ. 53844/10-7-2013 απόφαση Γενικού 
Γραμματέα Αποκεντρωμένης Διοίκησης Μακεδονίας 
Θράκης (ΦΕΚ 2017/τ. Β716-8-2013) περί ανάθεσης άσκη¬ 
σης αρμοδιοτήτων σε οργανικές μονάδες της Αποκε¬ 
ντρωμένης Διοίκησης Μακεδονίας Θράκης και παροχής 
εξουσιοδότησης υπογραφής πράξεων και εγγράφων «Με 
εντολή Γ ενικού Γ ραμματέα» στους προϊσταμένους των 
οργανικών μονάδων αυτής, αποφασίζουμε: 

Τη λύση και εκκαθάριση της Δημοτικής Κοινωφελούς 
Επιχείρησης του Δήμου Σκύδρας, νομού Πέλλας, με την 
επωνυμία «Δημοτική Κοινωφελής Επιχείρηση Δήμου 
Σκύδρας» (ΔΗ.Κ.Ε.Σ.). 

Η εκκαθάριση αυτής γίνει από εκκαθαριστές που ορί¬ 
ζονται στην αριθ. 73/28.2.2011 απόφαση του δημοτικού 
συμβουλίου. 

Τη μεταφορά στο Δήμο Σκύδρας των δράσεων της 
επιχείρησης που αφορούν στον τομέα περιβάλλοντος 


όπως περιγράφονται στην αριθ. 73/28.2.2011 απόφαση 
Δημοτικού Συμβουλίου Σκύδρας (ΦΕΚ 1074/Β72011). 

Τη μεταφορά στο Ν.Π.Δ.Δ. του Δήμου Σκύδρας με την 
επωνυμία «Ενιαίος Φορέας Αλληλεγγύης Κοινωνικής 
Προστασίας και Παιδείας Δήμου Σκύδρας (Ε.Φ.Α.Κ.Π.Π. 
Δήμου Σκύδρας) των δράσεων της επιχείρησης που 
αφορούν στον τομέα πολιτισμού όπως περιγράφονται 
στην αριθ. 73/28.2.2011 απόφαση Δημοτικού Συμβουλίου 
Σκύδρας (ΦΕΚ 1074/Β72011). 

Από την παρούσα απόφαση προκαλείται δαπάνη, για 
την αμοιβή των εκκαθαριστών, σε βάρος του προϋ¬ 
πολογισμού του Δήμου Σκύδρας ύψους 1.000.00 € (ΚΑ 
00/6142.003) ανά μήνα για τους πρώτους 6 μήνες και 
500,00 € μηνιαίως για όσο χρονικό διάστημα παραταθεί 
η εκκαθάριση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Έδεσσα, 27 Μαρτίου 2014 

Ο Γενικός Γραμματέας Αποκεντρωμένης Διοίκησης 

ΑΘΑΝΑΣΙΟΣ ΚΑΡΟΥΝΤΖΟΣ 

-♦- 

Αριθμ. 24164/1799 (7) 

Τροποποίηση της συστατικής πράξης της «Δημοτικής 
Επιχείρησης Ύδρευσης Αποχέτευσης Κορίνθου». 

Ο ΓΕΝΙΚΟΣ ΓΡΑΜΜΑΤΕΑΣ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΠΕΛΟΠΟΝΝΗΣΟΥ, 
ΔΥΤΙΚΗΣ ΕΛΛΑΔΑΣ ΚΑΙ ΙΟΝΙΟΥ 

Έχοντας υπόψη: 

1. Τις διατάξεις του Ν.2503/1997 (ΦΕΚ 107/τ.Α730-5-1997) 
«Διοίκηση, Οργάνωση, Στελέχωση της Περιφέρειας, ρύθ¬ 
μιση θεμάτων για την Τοπικής Αυτοδιοίκηση και άλλες 
διατάξεις». 

2. Τις διατάξεις του άρθρου 1 και 2 του Ν.1069/1980 
(ΦΕΚ 291/τ.Α') «Περί κινήτρων για την ίδρυση επιχειρή¬ 
σεων Υδρεύσεως και Αποχετεύσεως». 

3. Τις διατάξεις του άρθρου 1 του Ν.2647/1998 (ΦΕΚ 
237/τ.Α722-10-1998). 

4. Τις διατάξεις του άρθρου 8 του Ν.2839/2000 (ΦΕΚ 
196/Τ.Α712-9-2000). 

5. Τις διατάξεις των άρθρων 252 παρ. 4, 253 και 255 
του Ν.3463/2006 (ΦΕΚ 114/τ.Α78-6-2006) «Κύρωση του 
Κώδικα Δήμων και Κοινοτήτων». 

6. Τ ις διατάξεις του άρθρου 16 του Ν.4147/2013 (ΦΕΚ 
98/τ.Α726-4-2013). 

7. Τις διατάξεις του άρθρου 90 της «Κωδικοποίησης 
της Νομοθεσίας για την Κυβέρνηση και τα Κυβερνη¬ 
τικά Όργανα» που κυρώθηκε με το άρθρο πρώτο του 
Π.Δ. 63/2005 (ΦΕΚ 98/τ.Α722-4-2005). 

8. Τις διατάξεις του Ν.3852/2010 (ΦΕΚ 87/τ.Α'/7-6-2010) 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης - Πρόγραμμα Καλλικράτης» και 
ιδίως των άρθρων 107,108,111 και 280 παρ. ι. 

9. Τις διατάξεις του άρθρου 8 του Π.Δ. 139/2010 (ΦΕΚ 
232/τ.Α727-12-2010) «Οργανισμός της Αποκεντρωμένης 
Διοίκησης Πελοποννήσου, Δυτικής Ελλάδας και Ιονίου». 

10. Την αριθμ. ΓΓ15650/1253/1 -3-2011 (ΦΕΚ 480/τ.Β7 
29-3-2011) απόφαση του Γ ενικού Γ ραμματέα της Αποκε¬ 
ντρωμένης Διοίκησης Πελοποννήσου, Δυτικής Ελλάδας 
και Ιονίου «Μεταβίβαση δικαιώματος υπογραφής “Με 
εντολή Γ ενικού Γ ραμματέα” στον Προϊστάμενο της Γ ενι¬ 
κής Διεύθυνσης και στους Προϊσταμένους των Υπηρεσι- 

ών της Γενικής Διεύθυνσης Εσωτερικής Λειτουργίας της 
Αποκεντρωμένης Διοίκησης Πελοποννήσου - Δυτικής 
Ελλάδας και Ιονίου». 

11. Την αριθμ. 131794/13018/31-10-2013 απόφαση του 
Γενικού Γραμματέα της Αποκεντρωμένης Διοίκησης 
Πελοποννήσου, Δυτικής Ελλάδας και Ιονίου «Ανάθεση 
άσκησης καθηκόντων αναπλήρωσης Προϊσταμένου της 
Γ ενικής Διεύθυνσης Εσωτερικής Λειτουργίας της Αποκε¬ 
ντρωμένης Διοίκησης Πελοποννήσου, Δυτικής Ελλάδας 
και Ιονίου». 

12. Το Π.Δ/γμα 286/1982 (ΦΕΚ 51/τ.Α729-4-1982) που 
αφορά τη σύσταση στο Δήμο Κορινθίων Νομού Κοριν¬ 
θίας ενιαίας επιχείρησης ύδρευσης και αποχέτευσης 
με το όνομα «ΔΗΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ ΚΑΙ 
ΑΠΟΧΕΤΕΥΣΗΣ ΚΟΡΙΝΘΟΥ». 

13. Την αριθμ. 9070/18-8-1999 (ΦΕΚ 1816/τ.Β729-9-1999) 
απόφαση Γ ενικού Γ ραμματέα Περιφέρειας Πελοποννή¬ 
σου με την οποία τροποποιήθηκε η συστατική πράξη 
της Επιχείρησης ως προς τη διοίκησή της. 

14. Την αριθμ. 18375/21-11-2000 (ΦΕΚ 1534/τ.Β7ΐ5-12-2000) 
απόφαση Γενικού Γραμματέα Περιφέρειας Πελοπον¬ 
νήσου με την οποία επεκτάθηκαν τα διοικητικά όρια 
αρμοδιότητας της ΔΕΥΑ Κορίνθου στο διευρυμένο Δήμο 
Κορινθίων όπως αυτός προέκυψε από την εφαρμογή 
του Ν.2539/1997. 

15. Την αριθμ. 3506/21-3-2003 (ΦΕΚ 453/τ.Β'/15-4-2003) 
απόφαση Γ ενικού Γ ραμματέα Περιφέρειας Πελοποννή¬ 
σου με την οποία τροποποιήθηκε η συστατική πράξη 
της Επιχείρησης ως προς τη διοίκησή της. 

16. Την αριθμ. 23/2013 απόφαση του Δημοτικού Συμβου¬ 
λίου του Δήμου Κορινθίων με την οποία αποφασίστηκε 
η τροποποίηση της συστατικής πράξης της Δημοτικής 
Επιχείρησης Ύδρευσης - Αποχέτευσης Κορίνθου και η 
επέκταση της χωρικής της αρμοδιότητας στα όρια του 
Καλλικρατικού Δήμου Κορινθίων με την απορρόφηση 
των υπηρεσιών ύδρευσης των πρώην Δήμων Άσσου - 
Λεχαίου, Τενέας, Σαρωνικού και Σολυγείας. 

17. Την αριθμ. 21864/2712/5-6-2013 (ΦΕΚ 1526/Τ.Β7 
21-6-2013) απόφαση της Αποκεντρωμένης Διοίκησης 
Πελοποννήσου Δυτικής Ελλάδας και Ιονίου με την οποία 
εγκρίθηκε η 23/2013 απόφαση του Δημοτικού Συμβου¬ 
λίου του Δήμου Κορινθίων και τροποποιήθηκε η συ¬ 
στατική πράξη της Επιχείρησης ως προς την περιοχή 
αρμοδιότητάς της. 

18. Την αριθμ. 109/2014 απόφαση του Δημοτικού Συμ¬ 
βουλίου του Δήμου Κορινθίων με την οποία αποφασί¬ 
στηκε η τροποποίηση της συστατικής πράξης της Δη¬ 
μοτικής ΕπιχείρησηςΎδρευσης - Αποχέτευσης Κορίνθου 
και συγκεκριμένα της παραγράφου 7 του Π.Δ. 286/1982 
(ΦΕΚ 51/τ.Α729-4-1982) που αναφέρεται στην περιουσία 
της επιχείρησης, αποφασίζουμε: 

Α. Εγκρίνουμε την αριθμ. 109/2014 απόφαση του Δη¬ 
μοτικού Συμβουλίου Δήμου Κορινθίων που αφορά την 
τροποποίηση της συστατικής πράξης της «Δημοτικής 
ΕπιχείρησηςΎδρευσης - Αποχέτευσης Κορίνθου» και 
συγκεκριμένα την περιουσία της επιχείρησης. 

Β. Τροποποιούμε τη συστατική πράξη της «Δημοτικής 
ΕπιχείρησηςΎδρευσης και Αποχέτευσης Κορίνθου» που 
συστάθηκε με το Π.Δ. 286/1982 (ΦΕΚ 51/τ.Α729-4-1982) 
και συγκεκριμένα την παράγραφο 7 αναφορικά με την 
περιουσία της Επιχείρησης που διαμορφώνεται ως εξής: 


«7. Περιουσία της Επιχείρησης: Στην περιουσία της 
Επιχείρησης ανήκουν τα έργα ύδρευσης, αποχέτευσης 
και εκμετάλλευσης των επεξεργασμένων υδάτων των 
βιολογικών καθαρισμών για άρδευση της περιοχής αρ¬ 
μοδιότητας της επιχείρησης τα οποία εκτελέστηκαν ή 
θα εκτελεστούν με βάση τις μελέτες που εγκρίθηκαν 
ή θα εγκριθούν, όλοι οι υπόνομοι που υπάρχουν και 
οι εγκαταστάσεις ύδρευσης, αποχέτευσης ακαθάρτων, 
όμβριων υδάτων και βιολογικών καθαρισμών, όλοι οι 
υπόνομοι ή ανοικτοί αγωγοί που εκβάλλουν άμεσα ή 
έμμεσα στο δίκτυο, οι μονάδες επεξεργασίας πόσιμου 
ύδατος και υγρών αποβλήτων, καθώς και τα δίκτυα 
άρδευσης του επεξεργασμένου ύδατος των βιολογικών 
καθαρισμών». 

Γ. Κατά τα λοιπά ισχύουν α) το Π.Δ/γμα 286/1982 που 
δημοσιεύτηκε στο ΦΕΚ 51/τ.Α729-4-1982, β) οι αριθμ. 
18375/21-11-2000 (ΦΕΚ 1534/τ.Β7ΐ5-12-2000) και 3506/ 
21-3-2003 (ΦΕΚ 453/τ.Β'/15-4-2003) αποφάσεις Γενικού 
Γ ραμματέα Περιφέρειας Πελοποννήσου και γ) η αριθμ. 
21864/2712/5-6-2013 (ΦΕΚ 1526/τ.Β721-6-2013) απόφαση 
της Αποκεντρωμένης Διοίκησης Πελοποννήσου, Δυτικής 
Ελλάδας και Ιονίου. 

Δ. Από τις διατάξεις της απόφασης αυτής δεν προ- 
καλείται καμία επιπλέον δαπάνη σε βάρος του προϋ¬ 
πολογισμού του Δήμου Κορινθίων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 9 Μα'ίου 2014 

Με εντολή Γ ενικού Γ ραμματέα 
Αποκεντρωμένης Διοίκησης 
Η Αναπληρώτρια Γ ενική Διευθύντρια 
Εσωτερικής Λειτουργίας 
ΓΕΩΡΓΙΑ ΠΑΤΑΚΙΑΡΑ 
-♦- 

Αριθμ. 1103 (8) 

Επέκταση της υπάρχουσας Αδειας ίδρυσης Κέντρου 
Αποθεραπείας - Αποκατάστασης Ημερήσιας και κλει¬ 
στής Νοσηλείας, με την επωνυμία «ΑΠΟΚΑΤΑΣΤΑ¬ 
ΣΗ Α.Ε.». 

Ο ΑΝΤΙΠΕΡΙΦΕΡΕΙΑΡΧΗΣ ΤΡΙΚΑΛΩΝ 

Έχοντας υπόψη: 

1. Τις διατάξεις του Ν. 3852/2010 (ΦΕΚ 87/07-06-2010/Τ. 
Α') «Νέα Αρχιτεκτονική της Αυτοδιοίκησης και της Απο¬ 
κεντρωμένης Διοίκησης - Πρόγραμμα Καλλικράτης». 

2. Τις διατάξεις του Π.Δ 129/2010 (ΦΕΚ 222/27-12-2010/Τ. 
Α') «Οργανισμός Περιφέρεια Θεσσαλίας». 

3. Με την αρ. 4/03-01-2011 απόφαση του Περιφερειάρ¬ 
χη Θεσσαλίας περί «Ανάθεση άσκησης τομέων αρμο¬ 
διοτήτων στον Αντιπεριφερειάρχη της Περιφερειακής 
Ενότητας Τρικάλων». 

4. Με την αρ. 555/21-01-2011 απόφαση του Περιφε¬ 
ρειάρχη Θεσσαλίας η οποία δημοσιεύθηκε στο ΦΕΚ 
139/Β/9-2-2011 περί «Μεταβίβαση αρμοδιοτήτων στους 
Αντιπεριφερειάρχες για τις αντίστοιχες Περιφερειακές 
Ενότητες». 

5. Του άρθρου 10 του Ν.2072/1992 (ΦΕΚ 125/1992 τ.Α') 
«Ρύθμιση επαγγέλματος ειδικού τεχνικού προθετικών 
και ορθωτικών κατασκευών και λοιπών ειδών αποκα¬ 
τάστασης και άλλες διατάξεις». 

6. Του Ν.2345/1995 (ΦΕΚ 213/1995 τ.Α') «Οργανωμένες 
υπηρεσίες παροχής προστασίας από φορείς κοινωνικής 
πρόνοιας και άλλες διατάξεις». 

7. Του υπ’ αριθ. 395/22-9-1993 Π.Δ. «Οροι, προϋποθέσεις 
και διαδικασία για την ίδρυση, λειτουργία και μεταβί¬ 
βαση Κέντρων Αποθεραπείας και Αποκατάστασης από 
φυσικά ή Ν.Π.Ι.Δ. 

8. Την αριθ. Π4α/οικ.463 3/29-9-1993 (ΦΕΚ 789/5-10-1993 
τ.Β') υπουργική απόφαση «Προδιαγραφές λειτουργίας 
Κέντρων αποθεραπείας, αποκατάστασης για την παρο¬ 
χή ιατρικών και λοιπών φροντίδων καθώς και για την 
διημέρευση των ατόμων που περιγράφονται στο άρθρο 
10 παρ.1 του Ν.2072/1992». 

9. Την αριθ. Π3β/Φ.ΘΕΣΜ./Γ.Π.69144/30-6-05 (ΦΕΚ 973/τ. 
Α713-7-2005) υπουργική απόφαση, όπως τροποποιήθηκε 
με την αριθ. Π3β/Φ.ΘΕΣΜ./Γ.Π. 84960/29-8-05 υπουργι¬ 
κή απόφαση (ΦΕΚ 1242/τ.Β'/5-09-2005) «Προδιαγραφές 
λειτουργίας Κέντρων Αποθεραπείας Αποκατάστασης 
Κλειστής Νοσηλείας». 

10. Την αριθμ. ΟΙΚ4352/27-9-2011 απόφαση του Αντι- 
περιφερειάρχη Τρικάλων συγκροτήσεως τριμελούς επι¬ 
τροπής γνωμοδότησης για χορήγηση άδεια ίδρυσης και 
λειτουργίας Κέντρων Α-Α Νομού Τρικάλων. 

11. Την από 23-4-2014 αίτηση του Κέντρου Α-Α Ημε¬ 
ρήσιας και Κλειστής Νοσηλείας «ΑΠΟΚΑΤΑΣΤΑΣΗ Α.Ε.». 

12. Το από 25-04-2014 πρακτικό γνωμοδότησης της 
αρμόδιας Τριμελούς Επιτροπής Κέντρων Α-Α, αποφα¬ 
σίζουμε: 

1. Χορηγούμε στην «ΑΠΟΚΑΤΑΣΤΑΣΗ Α.Ε.» επέκτα¬ 
ση της υπάρχουσας άδειας ίδρυσης για τη αύξηση 
της δυναμικότητας των κλινών από 59 σε 60 κλίνες 


στο Κέντρο Αποθεραπείας-Αποκατάστασης Ημερήσι¬ 
ας Νοσηλείας, που θα παρέχει υπηρεσίες υγείας και 
νοσηλείας, ιατρικές και άλλες φροντίδες σε ασθενείς 
εσωτερικούς και εξωτερικούς, σύμφωνα με το άρθρο 
15 του Π.Δ. 395/1993. 

2. Η παραπάνω αύξηση της δυναμικότητας των κλινών 
του Κέντρου Α-Α θα ιδρυθεί σε ήδη υφιστάμενο ιδιόκτη¬ 
το οικόπεδο και θα αναπτυχθεί στις ήδη υπάρχουσες 
εγκαταστάσεις που βρίσκονται εντός του οικοπέδου, 
στο 6 χλμ Τρικάλων - Καρδίτσας, στο Δ.Δ. Λόγγου του 
Δήμου Τρικκαίων με Ταχ. Κωδ. 42100, σύμφωνα με την 
σειρά αρχιτεκτονικών σχεδίων μελέτης και την αριθμ. 
249/6-8-2007 άδεια οικοδομής της Δ/νσης Πολ/μίας και 
Περ/ντος Ν. Α Τρικάλων, τον Αρ. Φακέλου 474/04-11-2011 
που κατατέθηκε στη Πολεοδομία του δήμου Τρικκαίων 
για την ενημέρωση της οικοδομικής άδειας, καθώς και 
την έγκριση Δόμησης με αριθμ. 18/10-4-2014 για την 
αύξηση Δυναμικότητας κλειστής Νοσηλείας σε 60 κλί¬ 
νες με τροποποίηση της υπ’ αριθμ 249/07 οικοδομικής 
άδειας από την Δ/νση Χωροταξίας και Περιβάλλοντος 
και Τμήμα Υπηρεσιών Δόμησης του Δήμου Τρικάλων. 

3. Η άδεια ίδρυσης καθίσταται αυτοδίκαια άκυρη εάν 
μέσα σε μια πενταετία δεν γίνει έναρξη λειτουργίας 
του ανωτέρω Κέντρου Α.Α. 

Από την απόφαση αυτή δεν προκαλείται δαπάνη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίκαλα, 2 Μάίου 2014 

Ο Αντιπεριφερειάρχης 

ΧΡΗΣΤΟΣ ΜΙΧΑΛΑΚΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ήίίρ://νννννν.β1.9τ - θ-πταϊΙ: ννοβιτΐ33ΐβι·.β1@βί.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13:30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* 02013132305140008 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 














































































